Ministerul Apărării de la Seul a apreciat că racheta a călătorit 3.700 de kilometri și a atins o altitudine maximă de 770 de kilometri.  Racheta, care a aterizat în Oceanul Pacific, a reprezentat cel mai lung zbor al unui proiectil nord-coreean.  Cei mai mulți experți sunt de părere că SUA ar trebui să răspundă acestor teste, doborând rachetele, tocmai pentru a demonstra că armele antinucleare pe care le dețin sunt de temut.  De ce nu sunt doborâte rachetele Atât Statele Unite, cât și Japonia susțin că pot doborî orice rachetă care va constitui o amenințare pentru teritoriul lor, însă spun că lansarea care a pornit sirenele de alarmă japoneze nu a îndeplinit pragul necesar pentru folosirea capacităților antinucleare.  Dacă SUA și aliații săi „ar fi determinat un risc iminent, am fi doborât-o”, a spus purtătorul de cuvânt al Pentagonului, colonelul Rob Manning, amintind de arsenalul bogat al armatei.  În cazul Japoniei, capacitățile de apărare includ sisteme Patriot, care pot opri rachete de mică altitudine și rachete de tip SM-3, dezvoltate cu ajutor american, care pot doborî rachete balistice de rază intermediară și care ajung la altitudini mari.  Tehnologia este imperfectă, însă Pentagonul a demonstrat că aceasta poate lovi ținte precum rachetele intercontinentale și rachetele cu rază intermediară.  Totuși, Bruce Kingner, un cercetător din cadrul Heritage Foundation, a explicat că atunci când Coreea de Nord lansează o rachetă deasupra Japoniei, aceasta ajunge la altitudini mai mari decât pot atinge oricare dintre sistemele de apărare antibalistică din apropiere, incluzând sistemul SM-3.  Totodată, Japonia este o țară pacifistă, limitată prin Constituție la a desfășura acțiuni miliare doar atunci când este vorba despre apărarea proprie.  Hideshi Takesada, profesor la Universitatea Takushoku și expert în problematica nord-coreeană și în apărare, a declarat pentru AFP că Japonia plănuiește să intercepteze o rachetă balistică atunci când aceasta intră în spațiul aerian japonez sau atunci când diverse obiecte ajung pe teritoriul țării.